‘પણ આટલો ઓવરલોડ ન કરતી હોય તો. બે વાર ધોવાય અને ગઈ કાલે રસોઈનો કેટલો બગાડ થયો હતો ? કાલનું બધું એમનું એમ પડ્યું છે. હવે આજે સાંજે મહારાજને વ્યવસ્થિત સૂચના આપજો. બગાડ ન કરતા….’ ક્યારેય મોટેથી ન બોલતી વિરાજ આટલું બધું જરા ઊંચા સાદે બોલી એટલે આજુબાજુમાં સૌ અવાચક થઈ એકબીજા સામે જોવા લાગ્યા. વિરાજ છોભીલી પડી બીજી તરફ જોવા લાગી. મમ્મી થોડી વાર સ્થિર ઊભી રહી. પછી મૃણાલ પાસે આવી ભરેલી આંખો સાથે ત્રુટક સ્વરમાં કહે :